الربيع آدي الربيع عاد من تاني، والبدر هلت أنواره.. وفين حبيبي اللي رماني من جنة الحب لناره؟ أيام رضاه يا زماني هاتها، وخُد عمري.. واللي راعيته رماني، فاتني، وشغل فِكري. كان النسيم غنوة.. النيل يغنيها ومــيتُه الحلـــــوة.. تفضل تعيد فيها وموجُه الهادي كان عوده، ونور البدر أوتاره يلاغي الورد وخدوده ..يناجي الليل وأسراره وأنغامه بتسكرنا. أنا وهو..أنا وهو مفيش غيرنا. ___________ لمين بتضحك يا صيف لياليك وأيامك؟ كان لي في عهدك آليف عاهدني قُدامك وكان لي في قلبُه طيف يخطر في أحلامك من يوم ما فاتني وراح.. شـــدو البلابل نـــــواح.. والورد لـــون الجـــــراح.. يا ليلي يــا يـــا يــا يــا عين ____________ مر الخريف بعده؛ دبّل زهور الغرام والدنيا من بعده! هوان ويأس وآلام.. لا القلب بينسى هواه، ولا حبيبي بيرحمني وكل ما أقُول آه.. يــزيد في ظُلمه ويألــمنــي. ____________ وآدي الشتا يا طول لياليه على اللي فاتُـه حبيبُــــه يناجــي طيفـه ويناديـــــه ويشكي للكون تعذيبــــه. ____________ يا ليل يا بدر يا نسمة يا طير يا زهر يا أغصان.. هاتوا لي من الحبيب كلمة تواسي العاشق الحيران.. أخد ورد الهوا مني، وفات لي شوكُهُ يألمنـي ماعرفش إيه ذنبي!